CELEX: 62018TB0201
Language: el
Date: 2021-10-28 00:00:00
Title: Υπόθεση T-201/18: Διάταξη του Γενικού Δικαστηρίου της 28ης Οκτωβρίου 2021 — Diusa Rendering και Assograssi κατά Επιτροπής (Δημόσια υγεία – Κανόνες πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών – Απαγόρευση εξαγωγής οργανικών λιπασμάτων και βελτιωτικών εδάφους που προέρχονται από υλικά της κατηγορίας 2 – Παράλειψη της Επιτροπής να κινήσει τη διαδικασία για την εκ νέου εξέταση της απαγορεύσεως – Προσφυγή κατά παραλείψεως – Πρόταση σχεδίου μέτρων για τη θέση τέλους στην παράλειψη – Κατάργηση της δίκης)

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/26
            
         
      Διάταξη του Γενικού Δικαστηρίου της 28ης Οκτωβρίου 2021 — Diusa Rendering και Assograssi κατά Επιτροπής
      (Υπόθεση T-201/18) (1)
      
      (Δημόσια υγεία - Κανόνες πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών - Απαγόρευση εξαγωγής οργανικών λιπασμάτων και βελτιωτικών εδάφους που προέρχονται από υλικά της κατηγορίας 2 - Παράλειψη της Επιτροπής να κινήσει τη διαδικασία για την εκ νέου εξέταση της απαγορεύσεως - Προσφυγή κατά παραλείψεως - Πρόταση σχεδίου μέτρων για τη θέση τέλους στην παράλειψη - Κατάργηση της δίκης)
      (2021/C 513/39)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσες: Diusa Rendering Srl (Piacenza, Ιταλία) και Assograssi — Associazione Nazionale Produttori Grassi e Proteine Animali (Buccinasco, Ιταλία) (εκπρόσωπος: M. Moretto, δικηγόρος)
      
         Καθής: Ευρωπαϊκή Επιτροπή (εκπρόσωποι: D. Bianchi, W. Farrell και B. Eggers)
      
         Αντικείμενο
      
      Προσφυγή δυνάμει του άρθρου 265 ΣΛΕΕ με αίτημα να διαπιστωθεί ότι η Επιτροπή παρανόμως παρέλειψε να κινήσει τη διαδικασία του άρθρου 5α της αποφάσεως 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (ΕΕ 1999, L 184, σ. 23), προκειμένου να εξετάσει εκ νέου την απαγόρευση εξαγωγής οργανικών λιπασμάτων και βελτιωτικών εδάφους που προέρχονται από υλικά της κατηγορίας 2, απαγόρευση την οποία προβλέπει το άρθρο 43, παράγραφος 3, του κανονισμού (ΕΚ) 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ 2009, L 300, σ. 1).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Καταργεί τη δίκη.
               
            
                  2)
               
               
                  Η Ευρωπαϊκή Επιτροπή φέρει τα δικαστικά έξοδά της, καθώς και τα έξοδα στα οποία υποβλήθηκε η Diusa Rendering Srl και η Assograssi — Associazione Nazionale Produttori Grassi e Proteine Animali.
               
            
         (1)  EE C 166 της 14.5.2018.